Միաւորի վարչութեան նախագահ՝ Արթուր Բաղրամեանը, ողջունելով ներկաներին, շնորհակալութիւն յայտնեց հրաւէրին ընդառաջելու եւ միջոցառմանը ներկայ լինելու համար։ Նա շնորհաւորեց նորամուտ ուսանողներին ու յաջողութիւն մաղթեց նրանց, ապա խօսքը փոխանցեց միութեան Կենտրոնական վարչութեան անդամ եւ միաւորի կապ՝ Ռուբէն Մինասեանին, ով իր հերթին արտայայտեց շնորհաւորանքի եւ բարեմաղթանքի խօսքեր՝ ուղղւած ուսանողներին եւ յաջողութիւն մաղթեց նրանց ուսման եւ կեանքի բոլոր ասպարէզներում: Այնուհետեւ լուսանկարների ցուցադրմանը զուգահեռ ներկայացրեց միաւորի ծաւալած գործունէութիւնից համառօտ զեկոյց եւ յոյս յայտնեց, որ նորամուտ ուսանողները մասնակից կը դառնան միաւորի աշխատանքներին: